
DR.30.10.2018                                                                                                                            73                   

 
Tan Sri Dato’ Haji Muhyiddin bin Mohd Yassin: Bertanyakan sama ada 

kementerian bercadang untuk menaik taraf IPD Kulim, mengkaji pertambahan pegawai polis 
di seluruh kawasan Parlimen Padang Serai dan juga mengkaji semula kenaikan pangkat, 
elaun, gaji dan kemudahan pejabat. Kementerian daripada semasa ke semasa memberikan 
perhatian yang terus ke arah menyediakan kemudahan balai polis dan IPD yang selesa. 
Untuk tujuan itu, pada tahun hadapan, KDN telah pun juga memohon peruntukan sebanyak 
RM9.3 bilion untuk PDRM bagi tahun 2019. Sehubungan itu, kementerian akan menyemak 
semula dan menyenaraikan keutamaan projek-projek pembaikan, penyenggaraan premis 
PDRM yang rosak dan daif termasuklah balai polis serta IPD di Kulim serta kemudahan dan 
peralatan pejabat. Menyentuh aspek pertambahan jawatan, perkara ini sedang dalam 
penelitian pihak PDRM untuk disesuaikan dengan perkembangan setempat selain daripada 
sudut sosioekonomi politik dan jenayah indeks. 

Yang Berhormat Beruas memohon kementerian untuk menyiasat isu ataupun 
dakwaan penyelewengan peruntukan di mana sesetengah balai terpaksa meminta derma 
daripada syarikat ataupun individu untuk membeli keperluan pejabat. Pada tahun 2018, 
PDRM telah diluluskan sebanyak RM8.19 bilion di bawah peruntukan mengurus dan daripada 
jumlah tersebut, peruntukan yang dipohon bagi bekalan pejabat adalah RM157 juta. Secara 
dasarnya, pengurusan perbelanjaan adalah mengikut keutamaan dan secara berhemat serta 
tertakluk kepada peraturan-peraturan berkaitan yang sedang pun berkuat kuasa. KDN 
sentiasa memantau dan menyelia pelaksanaan peraturan-peraturan tersebut di semua 
peringkat. Berdasarkan rekod semasa, tiada laporan diterima oleh kementerian berhubung 
dakwaan penyelewengan peruntukan sesetengah balai hingga terpaksa meminta derma 
daripada syarikat ataupun individu untuk membeli keperluan pejabat. Walau bagaimanapun, 
sekiranya didapati benar, kementerian kita akan menyusuli perkara itu dan siasatan yang 
selanjutnya akan dibuat. 

Dato’ Ngeh Koo Ham [Beruas]: Yang Berhormat Menteri, saya nyatakan dengan 
spesifik Pondok Polis Changkat Kruing yang saya sebagai Ahli Parlimen juga diminta untuk 
membuat sumbangan. Saya rasa ini memberi satu imej yang tidak baik kepada pihak 
kerajaan. Jadi spesifik, pihak polis telah menyewa kedai untuk digunakan sebagai balai 
pondok tetapi pihak polis, pegawai berkenaan dikatakan tidak boleh masuk untuk 
menjalankan tugas kerana dikatakan tidak ada peruntukan untuk peralatan asas itu. Oleh 
sebab itu, ramai orang diminta untuk memberi sumbangan. Jadi kalau boleh spesifik kepada 
Pondok Polis Changkat Kruing dekat kawasan Beruas, boleh dapat jawapan yang spesifik. 
Terima kasih. 

Tan Sri Dato’ Haji Muhyiddin bin Mohd Yassin: Terima kasih Yang Berhormat. 
Tuan Yang di-Pertua, itu yang saya kehendaki fasal dalam mungkin perbahasan awal tidak 
dijelaskan secara spesifik, jadi mungkin dianggap sebagai tuduhan. Akan tetapi kalau ada 
bukti sebegitu, terima kasih. Saya akan nanti siasat dan hendak mengetahui dari pegawai 
berkenaan kenapa perkara itu dilakukan. Mungkin dia fikir ada Yang Berhormat kawasan, dia 
fikir boleh bantu sedikit. Akan tetapi kalau sebab itu tidak berapa munasabah kerana setiap 
pusat itu kita memperuntukkan sejumlah peruntukan yang kita anggap agak sesuai. Akan 
tetapi kalau mereka sudah belanja lebih awal kerana ada macam-macam perkara yang 
mereka lakukan dan peruntukan tidak mencukupi mereka lakukan begitu, bagi saya tidaklah 
secara yang betul. Kita akan siasat perkara itu, insya-Allah. 

Dato’ Sri Haji Tajuddin bin Abdul Rahman [Pasir Salak]: Terima kasih Yang 
Berhormat Menteri. Saya hendak minta penjelasan dan panduanlah sebenarnya, adakah 
salah kalau pihak jabatan termasuk polis sendiri memohon derma dan pihak yang derma pula 
memberikan derma dengan tulus seikhlas membantu sama ada dari segi perabot-kah, 
peralatan-kah, adakah menjadi kesalahan? Kalau tidak, saya rasa bolehlah pihak yang sudi 
boleh membantu apabila perkara ini berbangkit. Terima kasih. 

Tan Sri Dato’ Haji Muhyiddin bin Mohd Yassin: Biasanya Tuan Yang di-Pertua, 
kalau ada apa-apa perkara yang hendak dilakukan oleh jabatan-jabatan dan tidak ada 
perkara yang jelas dibuat, untuk mengelakkan salah faham ataupun pandangan-pandangan 
yang serong, sebaik mungkin mereka mesti rujukkan kepada pihak ketua jabatan mereka 
yang lebih tinggi dan dapatkan panduan boleh atau tidak boleh supaya tidak akan ada timbul 
tuduhan rasuah-kah, salah guna kuasa dan sebagainya. Maklumlah polis ada kuasa di 
tempat-tempat semua, mana-mana mereka bertugas di situ mungkin ada pihak yang hendak 
membantu. Kita pun di peringkat kerajaan pun ada juga peraturan-peraturan kalau ada orang 
hendak bantu, hendak bagi derma dan sebagainya itu, kita kena orang kata declare supaya 



Tan Sri Dato' Haji Muhyiddin bin Mohd Yassin: Bertanyakan sama ada. kementerian bercadang untuk menaik taraf IPD Kulim, mengkaji pertambahan pegawai polis di seluruh kawasan Parlimen Padang Serai dan juga mengkaji semula kenaikan pangkat, elaun, gaji dan kemudahan pejabat. Kementerian daripada semasa ke semasa memberikan perhatian yang terus ke arah menyediakan kemudahan balai polis dan IPD yang selesa. Untuk tujuan itu, pada tahun hadapan, KDN telah pun juga memohon peruntukan sebanyak RM9.3 bilion untuk PDRM bagi tahun 2019. Sehubungan itu, kementerian akan menyemak semula dan menyenaraikan keutamaan projek-projek pembaikan, penyenggaraan premis PDRM yang rosak dan daif termasuklah balai polis serta IPD di Kulim serta kemudahan dan peralatan pejabat. Menyentuh aspek pertambahan jawatan, perkara ini sedang dalam penelitian pihak PDRM untuk disesuaikan dengan perkembangan setempat selain daripada sudut sosioekonomi politik dan jenayah indeks. Yang Berhormat Beruas memohon kementerian untuk menyiasat isu ataupun dakwaan penyelewengan peruntukan di mana sesetengah balai terpaksa meminta derma daripada syarikat ataupun individu untuk membeli keperluan pejabat. Pada tahun 2018, PDRM telah diluluskan sebanyak RM8.19 bilion di bawah peruntukan mengurus dan daripada jumlah tersebut, peruntukan yang dipohon bagi bekalan pejabat adalah RM157 juta. Secara dasarnya, pengurusan perbelanjaan adalah mengikut keutamaan dan secara berhemat serta tertakluk kepada peraturan-peraturan berkaitan yang sedang pun berkuat kuasa. KDN sentiasa memantau dan menyelia pelaksanaan peraturan-peraturan tersebut di semua peringkat. Berdasarkan rekod semasa, tiada laporan diterima oleh kementerian berhubung dakwaan penyelewengan peruntukan sesetengah balai hingga terpaksa meminta derma daripada syarikat ataupun individu untuk membeli keperluan pejabat. Walau bagaimanapun, sekiranya didapati benar, kementerian kita akan menyusuli perkara itu dan siasatan yang selanjutnya akan dibuat. Dato' Ngeh Koo Ham [Beruas]: Yang Berhormat Menteri, saya nyatakan dengan spesifik Pondok Polis Changkat Kruing yang saya sebagai Ahli Parlimen juga diminta untuk membuat sumbangan. Saya rasa ini memberi satu imej yang tidak baik kepada pihak kerajaan. Jadi spesifik, pihak polis telah menyewa kedai untuk digunakan sebagai balai pondok tetapi pihak polis, pegawai berkenaan dikatakan tidak boleh masuk untuk menjalankan tugas kerana dikatakan tidak ada peruntukan untuk peralatan asas itu. Oleh sebab itu, ramai orang diminta untuk memberi sumbangan. Jadi kalau boleh spesifik kepada Pondok Polis Changkat Kruing dekat kawasan Beruas, boleh dapat jawapan yang spesifik. Terima kasih. Tan Sri Dato' Haji Muhyiddin bin Mohd Yassin: Terima kasih Yang Berhormat. Tuan Yang di-Pertua, itu yang saya kehendaki fasal dalam mungkin perbahasan awal tidak dijelaskan secara spesifik, jadi mungkin dianggap sebagai tuduhan. Akan tetapi kalau ada bukti sebegitu, terima kasih. Saya akan nanti siasat dan hendak mengetahui dari pegawai berkenaan kenapa perkara itu dilakukan. Mungkin dia fikir ada Yang Berhormat kawasan, dia fikir boleh bantu sedikit. Akan tetapi kalau sebab itu tidak berapa munasabah kerana setiap pusat itu kita memperuntukkan sejumlah peruntukan yang kita anggap agak sesuai. Akan tetapi kalau mereka sudah belanja lebih awal kerana ada macam-macam perkara yang mereka lakukan dan peruntukan tidak mencukupi mereka lakukan begitu, bagi saya tidaklah secara yang betul. Kita akan siasat perkara itu, insya-Allah. Dato' Sri Haji Tajuddin bin Abdul Rahman [Pasir Salak]: Terima kasih Yang Berhormat Menteri. Saya hendak minta penjelasan dan panduanlah sebenarnya, adakah salah kalau pihak jabatan termasuk polis sendiri memohon derma dan pihak yang derma pula memberikan derma dengan tulus seikhlas membantu sama ada dari segi perabot-kah, peralatan-kah, adakah menjadi kesalahan? Kalau tidak, saya rasa bolehlah pihak yang sudi boleh membantu apabila perkara ini berbangkit. Terima kasih. Tan Sri Dato' Haji Muhyiddin bin Mohd Yassin: Biasanya Tuan Yang di-Pertua, kalau ada apa-apa perkara yang hendak dilakukan oleh jabatan-jabatan dan tidak ada perkara yang jelas dibuat, untuk mengelakkan salah faham ataupun pandangan-pandangan yang serong, sebaik mungkin mereka mesti rujukkan kepada pihak ketua jabatan mereka yang lebih tinggi dan dapatkan panduan boleh atau tidak boleh supaya tidak akan ada timbul tuduhan rasuah-kah, salah guna kuasa dan sebagainya. Maklumlah polis ada kuasa di tempat-tempat semua, mana-mana mereka bertugas di situ mungkin ada pihak yang hendak membantu. Kita pun di peringkat kerajaan pun ada juga peraturan-peraturan kalau ada orang hendak bantu, hendak bagi derma dan sebagainya itu, kita kena orang kata declare supaya.